**ЈАВНИ БЕЛЕЖНИК**

Душан Стојковић

Београд, Раковица **ОПУ: 10 – 2014.**

Ивана Мичурина 22. Страна 1 (један)

-------------------------------------------------------------------------------------------------------------------------------------------------------------------**ЈАВНОБЕЛЕЖНИЧКИ ЗАПИС**------------------------------------------

------------------------------------------------------------------------------------------------------------------------

У моју јавнобележничку канцеларију, дана 4. априла 2014. године (четвртог априла две хиљаде четрнаесте) пристуипо је Миле Пацовић, рођен у Гњилану, 29. јула 1940. године, (двадесетдеветог јула хиљаду девет стотина четрдесете) с пребивалиштем у Раковици, улица Рушањска број 67 (шездесет седам), ради састављања тестамента. -----

Идентитет Милета Пацовића (у даљем тексту: „завешталац“) утврђен је саслушањем сведока идентитета Алексе Алексића, рођеног у Београду 16. августа 1954. (шеснаестог августа хиљаду девет стотина педесет четврте), с пребивалиштем у Београду, Мишарска улица број 7 (седам) и сведока Бранка Бранковића, рођеног у Београду 27. октобра 1971. (двадесет седмог октобра хиљаду девет стотина седамдесет прве), с пребивалиштем у Београду, улица Кнеза Милоша број 8 (осам). ------------------------------

Идентитет сведока Алексе Алексића утврђен је увидом у личну карту број Ф 897543, која је издата 11. априла 2000. од стране МУП-а Републике Србије ПУ Стари град. Идентитет сведока Бранка Бранковића утврђен је увидом у личну карту број Ф 123068, издата 1. августа 2000. од стране МУП-а Републике Србије ПУ Стари град.-----------------------------------------------------------------------------------------------------------------------------------------

Утврђено је да је завешталац свестан и оријентисан, да је способан да схвати значај својих одлука, да зна српски језик, да је писмен и да је у стању да се потпише. Међутим, према наводима завештаоца он услед болести није у стању да прочита исправу, те су због тога у својству тестаментарних сведока у поступку учествовали Алекса Алексић и Бранко Бранковић.----------------------------------------------------------------------

Пошто је тестатор поучен о смислу и правним последицама сачињавања тестамента, он је у присуству поступајућег јавног бележника сачинио следећи: ----------------------------------

-----------------------------------------------------------------------------------------------------------------------

---------------------------------------------- Т Е С Т А М Е Н Т-----------------------------------------------------

-------------------------------------------------------------------------------------------------------------------------

Ја, Миле Пацовић, рођен у Гњилану, 29. јула 1940. године, (двадесетдеветог јула хиљаду девет стотина четрдесете) с пребивалиштем у Раковици, улица Рушањска број 67 (шездесет седам), при пуној свести и здравој памети располажем својом имовином на следећи начин: -----------------------------------------------------------------------------------------------

1. Кућу површине 190 m², која се налази у Раковици, у улици Рушањска број 67, на к. п. 5210/9, уписана у лист непокретности бр. 6017, КО Раковица остављам свом унуку Дарку Пацовићу, с пребивалиштем у Раковици, улица Рушањска број 67 (шездесет седам); -------------------------------------------------------------------------------------------------------------

------------------------------------------------------------------------------------------------------------------------

2. Стан у Београду, у Карађорђевој улици бр. 18, површине 58 m², на к. п. 423, уписан у лист непокретности бр. 712 КО Стари град остављам својој унуци Драгани Пацовић, с пребивалиштем у Раковици, улица Рушањска број 67 (шездесет седам); ----------------------

-------------------------------------------------------------------------------------------------------------------------

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

Завешталац Јавни бележник

**ОПУ: 10-2014**

**страна 2 (друга)**

-------------------------------------------------------------------------------------------------------------------------

3. Двособан стан у Врњачкој Бањи, у Доситејевој улици бр. 11/23, површине 60 m², на к. п. 241, уписан у лист непокретности бр. 3897, КО Врњачка Бања, пољопривредно земљиште површине 5 (пет) хектара у Блацу на к. п. 324, уписанo у лист непокретности бр. 897 КО Блаце и 75.000 (седамдесет пет хиљада) евра остављам сину Јовану Пацовићу, с пребивалиштем у Раковици, улица Рушањска број 67 (шездесет седам); -----------------------------------------------------------------------------------------------------------------------------

4. Супрузи Марији Пацовић, с пребивалиштем у Раковици, улица Рушањска број 67 (шездесет седам) остављам 25.000 (дватесет пет хиљада) евра и право плодоуживања на стану у Врњачкој Бањи, у Доситејевој улици бр. 11/23, површине 60 m², на к. п. 241, уписан у лист непокретности бр. 3897, КО Врњачка Бања; -----------------------------------------

-------------------------------------------------------------------------------------------------------------------------

5. Мој унук Дарко Пацовић биће дужан да својој баби Марији Пацовић плаћа доживотну ренту у износу од 200 (две стотине) евра месечно. Уколико то не буде чинио изгубиће права на остављеној имовини; -------------------------------------------------------------

------------------------------------------------------------------------------------------------------------------------

6. Моја унука Драгана Пацовић биће дужна да својој баби Марији Пацовић плаћа доживотну ренту у износу од 100 (стотину) евра месечно. Уколико то не буде чинила изгубиће права на остављеној имовини; -------------------------------------------------------------

-------------------------------------------------------------------------------------------------------------------------

7. Мој унук Дарко Пацовић и моја унука Драгана Пацовић биће дужни да ме после смрти сахране на Гробљу у Реснику, према правилима Српске православне цркве и да ми подигну надгробни споменик.-----------------------------------------------------------------------------------------------------------------------------------------------------------------------------------------------------

ПРИЛОЗИ:-------------------------------------------------------------------------------------------------

1. Копија личне карте Алексе Алексића број Ф 897543, која је издата 11. априла 2000. године од стране МУП-а Републике Србије ПУ Стари град;-----------------------------------------

2. Копија личне карте Бранка Бранковића број Ф 123068, која је издата 01. августа 2000. године од стране МУП-а Републике Србије ПУ Стари град. --------------------------------------

-----------------------------------------------------------------------------------------------------------------------

Јавнобележнички запис је састављен у канцеларији поступајућег нотара дана 4. априла 2014. године (четвртог априла две хиљаде четрнаесте).----------------------------------------------

Потврђујем да је завештаоцу у мом присуству, као и и у присуству тестаментарних сведока Алексе Алексића и Бранка Бранковића прочитана исправа и да је након тога тестатор изјавио да је разумео садржај исправе и да она одговара његовој вољи и на крају својеручно потписао исту.------------------------------------------------------------------------------- Сведоци Алекса Алексић и Бранко Бранковић потврђују својим потписима на овој исправи да лично и по имену познају Милета Пацовића, рођен у Гњилану, 29. јула 1940. године, (двадесетдеветог јула хиљаду девет стотина четрдесете) с пребивалиштем у Раковици, улица Рушањска број 67 (шездесет седам), који је приступио у канцеларију поступајућег нотара ради сачињавања тестамента. ----------------------------------------------------------------------------------------------------------------------------------------------------------------------------

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

Завешталац Јавни бележник

**ОПУ: 10-2014**

**страна 3 (трећа)**

------------------------------------------------------------------------------------------------------------------------

Сведоци Алекса Алексић и Бранко Бранковић потврђују својим потписима на овој исправи да је завештаоцу у њиховом присуству, као и у присуству поступајућег нотара прочитана исправа и да је након тога тестатор изјавио да је разумео садржај исправе и да она одговара његовој вољи и на крају својеручно потписао исту.-----------------------------

-------------------------------------------------------------------------------------------------------------------------

Завештаоцу је издат један отправак овог јавнобележничког записа. -----------------------------------------------------------------------------------------------------------------------------------------------------Јавнобележничка такса је наплаћена у износу од 1.500 динара (хиљаду и пет стотина динара).------------------------------------------------------------------------------------------------------------Јавнобележничка награда је наплаћена у износу од 15.000 динара (петнаест хиљада динара).------------------------------------------------------------------------------------------------------ -------------------------------------------------------------------------------------------------------------------------------

\_\_\_\_\_\_\_\_\_\_\_\_\_\_\_

Завешталац

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

сведок сведок

Алекса Алексић Бранко Бранковић

ЈАВНИ БЕЛЕЖНИК

Поптис Печат

**Задатак бр. 2**

*Одговорите на следећа питања тако што ћете, уписати слова која стоје испред одговора који сматрате тачним у одговарајућу рубрику у свесци за израду писменог дела испита (на пример, у рубрици 1 упишете а, у рубрици 2 в). Ако сматрате да има више тачних одговора, упишите слова која су испред свих од тачних одговора, на пример 4 а,в и д. Ако сматрате да ниједан исказ није тачан, не уписујте ништа у рубрику. Ако је питање дводелно па носи одговарајућу ознаку, на пример 4.1 и 4.2, у одговарајућу рубрику упишите ознаку дела питања и слово испред одговора који сматрате тачним (на пример 4.1. а, 4.2.б).*

**1. Завешталац има: супругу, рођеног брата и сестру по мајци. Написао је тестамент којим је 1/3 заоставштине оставио супрузи. У том случају заоставштина ће се расподелити на следећи начин:**

*а. Супруга добија 2/3, брат добија 1/4, а сестра добија 1/12;*

б. Супруга добија 1/3, брат добија 1/2, а сестра добија 1/6;

в. Супруга добија 1/2, брат добија 3/8, а сестра добија 1/8.

**2. Марко је подметнуо пожар у Петровом кафићу. Том приликом обојца су задобила тешке телесне повреде. Петар је против Марка поднео тужбу за накнаду штете. Суд је усвојио тужбени захтев и осудио Марка да Петру надокнади материјалну и нематеријалну штету. Против те пресуде Марко је уложио жалбу. Међутим, од последица повреда које је задобио приликом подметања пожара, Марко је умро пре него што је другостепени суд одлучио о жалби. У конкретној ситуацији важе следећа правила:**

а. Маркови наследници нису дужни да Петру надокнаде штету;

*б. Маркови наследници су дужни да Петру надокнаде и материјалну и*

*нематеријалну штету;*

в. Маркови наследници су дужни да Петру надокнаде само материјалну штету.

**3/1. Приликом сачињавања међународног завештања својство завештајног сведока не могу имати:**

а. Завештаочев шурак;

б. Завештаочева ташта;

*в. Завештаочева стрина.*

**3/2. Приликом сачињавања судског завештња, апсолутно ништава је одредба којом се нешто оставља: *НИШТА НИЈЕ ТАЧНО***

а. Судијином шураку;

б. Судијиној ташти;

в. Судијиној стрини.

**4. Завешталац, између осталог, има 20.000 франака на рачуну у швајцарској банци УНИОН. У тестаменту је написао следећу одредбу: „Свом рођаку Јанку остављам 20.000 франака који су депоновани на рачуну бр. 1234567 у швајцарској банци Унион“. Непосредно пред смрт завешталац је тај новац пребацио на посебан рачун у Комерцијалној банци. У конкретном случају:**

*а. Наследници нису дужни да Јанку исплате 20.000 франака;*

б. Наследници су дужни да Јанку исплате 20.000 франака у динарској

противредности по средњем курску НБС на дан исплате;

в. Наследници су дужни да Јанку исплате 20.000 франака у динарској

противредности по средњем курску НБС на дан оставиочеве смрти.

**5. Завешталац је у тестамент унео следећу одредбу: „Мој наследник биће Лазар. Ако Лазар не буде могао да буде мој наследник, заоставштина да припадне Ненаду.“ Оставилац је умро 26. марта 2014. године. Ненад је погинуо 27. марта 2014. године. На рочишту за оставинску расправу која се водила поводом завештаочеве смрти Лазар је дао негативну наследну изјаву. У конкретном случају заоставштину наслеђују:**

а. Лазарови потомци по праву представљања;

*б. Завештаочеви законски наследници;*

в. Ненадови наследници по правилима наследноправне трансмисије.

**6. Оставилац, чија заоставштина вреди преко 500.000 евра, је пет година пре смрти поклонио својој супрузи стан вредан 50.000 евра. Од наследника оставилац поред супруге има још и рођеног брата и сестру по оцу. Брат и сестра захтевају да се поклон који је учињен супрузи урачуна у њен наследни део. У том случају поступа се на следећи начин.**

а. брату и сестри се из заоставштине исплаћује по 50.000 евра, а остатак

оставиочеве наследне масе дели се између свих наследника по општим

правилима законског наслеђивања;

б. брату се из заоставштине исплаћује 50.000 евра, сестри 25.000 евра, а остатак

оставиочеве наследне масе дели се између свих наследника по општим

правилима законског наслеђивања;

*в. брату се из заоставштине исплаћује 37.500 евра, сестри 12.500 евра, а остатак оставиочеве наследне масе дели се између свих наследника по општим правилима законског наслеђивања.*

**7. Оставилац од законских наследника има само сестрића са којим није одржавао никакву комуникацију. Пошто је оболео од рака плућа и није могао више самостално да се брине о себи, оставилац је годину дана пред смрт закључио уговор о доживотном издржавању са својим подстанаром и његовом супругом. На рочишту за оставинску расправу оставиочев сестрић тврди да је уговор о доживотном издржавању ништав јер су даваоци издржавања знали за оставиочеву болест, тако да дужина његовог живота за њих није представљала неизвесну околност. Изјашњавајући се о овим наводима, даваоци издржавања истичу да им није била позната природа болести примаоца издржавања и да никако нису могли ни претпоставити колико дуго ће он живети након склапања уговора о доживотном издржавању. У таквој ситуацији, оставински суд ће поступити на следећи начин:**

**НИШТА НИЈЕ ТАЧНО**

а. Прекинуће оставински поступак и упутиће оставиочевог сестрића на парнични

поступак;

б. Прекинуће оставински поступак и упутиће даваоце издржавања на парнични

поступак;

в. Упутиће оставиочевог сестрића на парнични поступак, али неће прекидати

оставински поступак;

г. Упутиће даваоце издржавања на парнични поступак, али неће прекидати

оставински поступак.

**8. У ортачком друштву су по закону обавезни органи:**

а. скупштина и директор;

б. скупштина, надзорни одбор и директор;

в. они који су законом предвиђени за акционарско друштво;

*г. нема обавезних органа по закону.*

**9/1. Записник са седнице скупштине акционарског друштва се:**

*а. доставља свим акционарима или се објављује на интернет страни*

*друштва или регистра привредних субјеката;*

*б. доставља се или се објављује најкасније 11 дана по завршетку седнице;*

в. објављује се најраније осам дана, а најкасније 30 дана по завршетку седнице;

г. доставља се свим акционарима или се објављује у једним дневним новинама

које се продају у целој Србији у тиражу од најмање 100.000 примерака.

**9/2. На поновљеној седници скупштине акционарског друштва кворум чини присуство акционара који имају најмање:**

а. за редовну скупштину 1/3 укупног броја гласова свих акција, а за ванредну 1/3

укупног броја гласова по акцијама се правом гласа;

б. за редовну скупштину је 1/3 свих гласова по акцијама са правом гласа, а за

ванредну се не тражи по закону, осим ако статутом није друго одређено;

*в. за редовну скупштину се не тражи по закону, али може да буде предвиђен*

*сатутом, док је за ванредну 1/3 свих гласова по акцијама са правом гласа,*

*ако се статутом не захтева већа присутност;*

г. већину укупног броја гласова по свим акцијама без обзира на врсту скупштине.

**10. Ратко је свој путнички аутомобил дао у закуп Срђану. Док је трајало време закупа Ратко је тај аутомобил продао Тодору. Након закључења уговора о продаји Ратко и Тодор су лично обавестили Срђана да по истеку уговора о закупу аутомобил преда Тодору. Тодор на купљеном аутомобилу стиче својину:**

***НИШТА НИЈЕ ТАЧНО***

а. онда када му Срђан преда аутомобил у државину;

б. онда када у Министарству унутрашњих послова пренесе аутомобил и добије

саобраћајну књижицу на своје име;

в. онда када Министарству унутрашњих послова поднесе захтев за пренос

аутомобила и издавање нове саобраћајне књижице.